AlmaznayaGroza/cyrillic-language-classification huggingface dataset:
Физика

Физика - инкуазь явлениослэсь огшоры но соин ӵош ик тужгес огъя закономерностьёссэс, материлэсь аслыкъёссэ но лэсьтӥськемзэ но вырылонэзлэсь законъёссэ эскерись наука. Соин ик физикалэн тодонъёсыз но законъёсыз вань естествознанилэн инъетаз кыллё. Физика луэ точной наука: со явлениослэсь закономерностьёссэс лыдпусъёсын дышетэ. «Физика» кыл φύσις («инкуазь») вашкала грек кыллэсь пӧрмемын. == Физикалэн инъето теориосыз == Ньютонлэн классической механикаез Вистэм пӧлъёслэн механиказы Термодинамика Статистической физика (статистической механика) Электродинамика Относительностья нимысьтыз теория (релятивистской механика) Относительностья огъя теория Квантовой механика Квантовой статистика Бусылы квантовой теория Симметрилэн принципъёсыз но утиськон законъёс === Дышетскон книгаос === Фалеев Г. И., Пёрышкин А. В. Физика : шоръёзо школаосын дышетскон книга. I-тӥ люкет. - Иж кар: Кунлэн удмурт книга поттонэз, 1933. - 88 б. - 5100 экз. Фалеев Г. И., Пёрышкин А. В. Физика : шоръёзо школаосын дышетскон книга. Кыкетӥ люкетэз. - Иж кар: Кунлэн удмурт книга поттонэз, 1933. - 126 б. - 4100 экз. Фалеев Г. И., Пёрышкин А. В. Физика : шоръёзо школаосын дышетскон книга. Куинетӥ люкетэз. - Иж кар: Кунлэн удмурт книга поттонэз, 1934. - 144 б. - 3000 экз. === Кыллюкамъёс === Шибанов В. Л. Огъядышетсконъя шоръёзо школаослы удмурт кылын физикая удыскылъёсын кыллюкам. - Саранск: Мордовиысь университетлэн издательствоез, 2011. - 48 б. - 300 экз.

Source: original
ЮНЕСКО

ЮНЕСКО (UNESCO - The United Nations Educational, Scientific and Cultural Organization) - дышетон, тодос но лулчеберет удысысь юанъёсъя Огазеям Нациослэн Огазеяськонзы. Валтӥсь ужпумъёсыз - кунъёслэн ог-огенызы дышетон, тодос но лулчеберет удысъёсын ӵош ужаменызы валче быдэс дуннеын тупаса улонэз юнматон но кышкытлыкез палэнтон; выжы, кышномурт яке пиосмурт луэм, кыл но оскон шоры учкытэк, вань калыкъёслэсь катрадлыксэс гажан но утён - со сярысь гожтэмын Огазеям Нациослэн Огазеяськонзылэн Уставаз. Огазеяськон кылдытэмын 1945-тӥ арын 16-тӥ шуркынмонэ, солэн штаб-квартираез интыяське Парижын, Франциын. Али огазеяськонын 195 кунъёс-ёзчиос но 8 ёзчи-ужасьёсыз - внешней политика понна кыл кутӥсьтэм территориос. 182 кунъёслэн-ёзчиослэн Огазеяськон бордын ас представительствооссы вань, отын но 4 ялан учкисьёсыз но правительствоос вискысь огазеяськонъёслэн эскерись 9 миссиоссы ужало. Огазеяськонэ пыро дуннелэн пӧртэм сэрегъёсаз интыяськем 60-лэсь уно бюроос но подразделениос. Огазеяськон ужа таӵе юанъёс бордын: дышетон удысын дискриминациен герӟаськем шуг-секытъёс; национальной лулчеберетъёсыз дышетон но национальной кадръёсты дасян; социальной тодосъёслэн, геологилэн, океанографилэн, биосфералэн шуг-секытъёссы. ЮНЕСКО тужгес эскерыса возе Африкаез но гендер ласянь огкадь луэмез. Огазеяськонлэн валтӥсь ужан ӧръёсыз пусъемын 5 программной секторъёсын: дышетон, естественной тодосъёс, социальной но гуманитарной тодосъёс, лулчеберет, коммуникация но ивор.

Source: original
Воткалэн флагез

Воткалэн флагез - Удмурт Республикаысь Вотка городлэн официальной символъёсыз пӧлысь одӥгез. 26-тӥ апреле 2006-тӥ арын Вотка Кар Думалэн ньылетӥ ӧтчамезлэн VIII сессияз депутатъёс кутӥзы Вотка городлэсь гербзэ но флагзэ. == Описаниез == Вотка городлэн флагез - шонер сэрего басма люкет, пасьталаезлэн но кузьдалаезлэе ӵошатӥськемзы - 2:3. Флаглэн тусыз возьматэ герблэсь туссэ: вылӥысен улӥе кыклы люкемын, бур палыз - чагыр, мукет палыз - горд; соослэн вис вылазы городлэн гербэзлэн тусыз понэмын - сяська тугокоен якорь. == Озьы ик учке == Воткалэн гербез

Source: original
Азия

А́зия - тужгес но бадӟым светлэн люкетэз, Европаен ӵош кылдыто Евразия материкез. Площадез (шормуӵъёсын) - 43,4 млн км² пала. Населениез - 4,2 млрд адями (2012) (60,5 % Музъемлэн населениезлэсь). Азия али луэ дуннеын бадӟым но азинтскись регион. Азиысь кунъёс: Азербайджан² Армения Афганистан Бангладеш Бахрейн Бруней Бутан Шунды ӝужан пал Тимор Вьетнам Грузия² Египет¹ Иордан шурлэн шунды пуксён пал ярдурез Израиль Индия Индонезия Иордания Ирак Иран Йемен Казахстан² Камбоджа Катар Кипр Киргизия Китай Уйпал Корея Кувейт Лаос Ливан Малайзия Мальдив Монголия Мьянма Непал ОАЭ Оман Пакистан Россия² Сауд Аравия Газа сектор Сингапур Сирия Таджикистан Таиланд Тайвань Туркмения Турция² Узбекистан Филиппин Шри-Ланка Лымшор Корея Япония ¹ Бадӟымез люкетэз Африкаын, ² Оглюкетэз Европаын кылле

Source: original
Зоология

Зоология (др.-греч. ζῷον - живот + λόγος - учение, тодос) - животъёс сярысь наука, биологилэн люкетэз, кудӥз эскерылэ животной дуннелэсь троспӧртэмлыксэ, животъёслэсь мугор лэсьтӥськемзэс но улэм-вылэмзэс, соослэсь вӧлскемзэс, улон котыренызы герӟаськемез, индивидуальной но исторической азинскемзылэсь закономерностьёссэ. Зоология юн герӟаськемын адямилэн производственной уженыз, Музъемлэсь животной дуннезэ уже кутонэн, выльдонэн но утёнэн. == Зоологилэн люкетъёсыз == Эскерон ужпумъёсъя зоология люкиське кӧня ке инъет дисциплинаослы, но эскероно объектъёсъя - кӧня ке юрттӥсь дисциплинаослы. === Инъет дисциплинаос === Систематика; Морфология; Эмбриология; Физиология; Этология; Экология; Зоогеография. === Юрттӥсь дисциплинаос === Лытэм-сьӧмтэм животъёслэн зоологизы: Протозоология - одӥг клеткаё организмъёс сярысь наука. Планктология - планктон эскерись наука. Гельминтология - кӧлъёс сярысь наука. Нематология - котырес нумыръёс сярысь наука. Аннелидология - кульчоё нумыръёс сярысь наука. Артроподология - ёзокукоос (ёзопыдоос) сярысь наука. Арахнология - чонари выллемъёс сярысь наука. Акарология - лемтэйёс сярысь наука Карцинология - кисло-кусло выллемъёс сярысь наука. Энтомология - нымы-кибыос сярысь наука. Книдариология - книдариос сярысь наука. Малакология - куалемъёс сярысь наука. Сюрлыослэн зоологизы: Ихтиология - чорыгъёс сярысь наука. Герпетология - мувырын но вуын улӥсьёс, нюжветлӥсьёс сярысь наука. Орнитология - тылобурдоос сярысь наука. Териология - нонтӥсьёс сярысь наука. Приматология - приматъёс сярысь наука. Кинология - пуныос сярысь наука. Иппология - валъёс сярысь наука. Родентология - йырйисьёс сярысь наука. Кетология - китъёс тусоосты (китъёсты, дельфинъёсты но мукетъёссэ) эскерись зоологилэн люкетэз. Хироптерология - зоологилэн (териологилэн) урткыӵъёс эскерись люкетэз. Фелинология - гурт коӵышъёслэсь анатомизэс но физиологизэс эскерись зоологилэн люкетэз. == Литература == Цузмер М. Я. Зоологи : шоръёзо школаысь 6-7 аръёсаз дышетскон книга. - Иж кар: Кунлэн удмурт книга поттонэз, 1933. - 194 б. - 7600 экз.

Source: original
Россиысь коммунистической рабочей партия

Россиысь коммунистической рабочей партия КПСС-лэн составаз (РКРП-КПСС) - Россиысь политической партия. Партилэн ёзэсъёсыз - «Трудовая Россия» но «Мысль» газетъёс, «Советский Союз» журнал. Партилэн кивалтӥсез - Виктор Аркадьевич Тюлькин. == Историез == Россиысь коммунистической рабочей партия (РКРП) 23-тӥ шуркынмонэ 1991-тӥ арын кылдытэмын вал. Солэн нырысетӥ съездэз ортчиз 23-24-тӥ шуркынмонэ 1991-тӥ арын Свердловск карын но вань улосъёсысь 525 делегатэз люказ. Съезд программной ивортонэз кутӥз, 85 адямиез Центральной Комитетэ (ЦК) бырйиз. ЦК-е пыризы В. Тюлькин, А. Сергеев, Михаил Попов, Виктор Анпилов, Юрий Терентьев, Альберт Макашов, Теймураз Авалиани, Ричард Косолапов, А. Золотов, Юрий Слободкин (Россиысь калык депутат) но мукетыз. 14-тӥ толсуре 1991-тӥ арын Коммунистъёслэн Россиысь партизы (РПК) кылдытӥськиз. Оштолэзе 2001-тӥ арын РКРП но РПК огазеяськизы одӥг партие. Солэн нимыз луиз РКРП-РПК, Россиысь коммунистической рабочей партия - Коммунистъёслэн революционной партизы. Куартолэзе 2007-тӥ арын Вылӥ суд партиез формально ликвидировать карыны судъяз ёзчиослэн тырмонтэм лыденызы сэрен. 2011-2012-тӥ аръёсын РКРП-РПК пыриз О. С. Шенинлэн КПСС-эзлэн составаз Россиысь республиканской компартия кадь. Соин ик РКРП-РПК-лэн VIII-тӥ съездаз партия нимзэ воштӥз но луиз «Россиысь коммунистической рабочей партия КПСС-лэн составаз». == Идеологиез == Партилэн идеологиез луэ «ортодоксальной» (революционной) марксизм-ленинизм. Мукет сямен вераса социализм пролетарской революциен гинэ юнматскыны быгатэ шуыса, партия лыдъя. Партия меӵак нюръяське котькыӵе реформизмен но оппортунизмен Россиысь но дуннеысь коммунистической движениын. КПРФ уг луы зэмос коммунистической партия шуыса, РКРП лыдъя. == Кивалтӥсьёсыз == РКРП-КПСС-лэн кивалтӥсь ёзэсэз луэ Центральной Комитет. Со бырйиськылэ съездын. Центральной Комитет солэсь секретарьёссэ но Политсоветсэ бырйылэ. === Центральной Комитет === Тюлькин Виктор Аркадьевич - РКРП-КПСС-лэн ЦК-езлэн Первой секретарез. Черепанов Александр Киприянович (вордӥськиз 1950-тӥ аре) - ЦК-лэн организационно-партийной ужанъя секретарез. Терентьев Юрий Григорьевич (вордӥськиз 1941-тӥ аре) - ЦК-лэн идеологияя секретарез. Соловьёв Олег Николаевич - ЦК-лэн рабочей движениен ужанъя секретарез. Туруло Валерий Николаевич - ЦК-лэн пумитаськонъёсын ужанъя секретарез. Батов Александр Сергеевич - ЦК-лэн егитъёсын ужанъя секретарез. == Чӧлсконъёс == РКРП-КПСС-лэн официальной сайтэз

Source: original
9 коньывуон

9 коньывуон - арлэн 282-тӥ нуналыз (283-тӥ нунал високосной арын) григорианской календарья. Выль арозь 83 нунал кыле. Али дыре юлиан календарьлэн 26-тӥ куарусёнэзлы огкадь луэ. == Праздникъёс == Почталэн дунне нуналыз удмуртъёсБакча бушатон. == Луэм учыръёс == 1708 - Быдӟым Уйпал ож: Лесной гурт дорын ожмаськон вал. 1760 - Сизьым аръем ож: Тотлебенлэн ӟуч отрядэз киултӥз Берлинэз. 1789 - Франциын курадӟытонъёс дугдытэмын. 1861 - Граждан ож США-ын: ожмаськон Санта-Роза шормуӵ вылын. 1874 - Дунне почта союз кылдытэмын. 1918 - Фридрих Карл Гессен-Кассельский быръемын Финляндилэн короляз. 1923 - Сарапул карын канат лэсьтон «Гудок» фабрика бордын вӧй поттон завод лэземын. 1926 - Франциысь Фредерик Жолио но Ирен Кюри тодосчиослэн сюанзы. 1989 - СССР-ын Центральной телевидениын ортчиз Анатолий Кашпировскийлэн нырысетӥ телесеансэз. 2006 - Уйпал Корея нырысьсэ ас историяз ядерной оружиез уж вылын эскериз. == Вордскизы == 1796 - Сергей Муравьёв-Апостол, ӟуч офицер, декабрист. 1874 - Николай Рерих, ӟуч суредась, философ, археолог, путешественник, гожъяськись, мерлыко ужчи. 1888 - Николай Бухарин, советской политической, кун но партийной ужчи. 1923 - Таисия Осинцева, Ижысь невропатолог, медицина наукаосъя доктор. 1926 - Евгений Евстигнеев, советской актёр театрын но киноын, СССР-ысь калык артист. 1940 - Джон Леннон, Великобританиысь рок-музыкант, кырӟась, кылбурчи, композитор, суредась, гожъяськись, «The Beatles» группае пыриськись. 1955 - Надежда Лопатина, Удмуртиысь кылбурчи но журналист. 1958 - Виталий Дубинин, рок-музыкант, «Ария» группаысь бас-гитараен шудӥсь. 1959 - Борис Немцов, Россиысь политик. 1966 - Дэвид Кэмерон, Великобританиысь политик, Консервативной партиен кивалтӥсь (2005-2016), Великобританиысь 75-тӥ премьер-министр (2010-2016). == Кулӥзы == 1924 - Валерий Брюсов, ӟуч кылбурчи. 1967 - ыбемын Че Гевара, Латин Америкаысь революционер, Куба революцилэн командантеез. 1968 - Андрей Ахмаметьев, Ижысь Быдӟым Атыкай оже пыриськись, Совето Союзлэн Героез. 2010 - Александр Матвеев, Россиысь кылчи, финн-угор кылтодонъя тодмо специалист. 2013 - Альфред Артамонов, Удмуртиысь журналист. 2016 - Анджей Вайда, Польшаысь режиссёр.

Source: original
Пичи Мю

Пичи Мю (швед Lilla My) - Туве Янссонэн гожтэм Муми-трольёс сярысь книгаосысь герой. Пичи Мю - дунне вылысь тужгес но пичиез мюмла. Урод ӧвӧл, но мукетъёссэ серекъяны яратэ. Кылзӥськисьтэм, ассэ гинэ тодӥсь, малпанзэ меӵак верась, ваньзэ тодӥсь, но мукетъёсызлэн ужъёссы вылэ солы дунне. Маке лэсьтэмез потэ ке, соку ик лэсьтэ. Мӧзмыны уг быгаты, шумпотыны но вожпотыны гинэ пӧрмытэ. Ӵашетэмез яратэ. Аслаз потэ ке, умой эш луыны быгатэ. Пичи Мю котьку горд дэремен ветлэ. == Чӧлсконъёс == Tove Jansson: Muumipapan urotyöt. (Muminpappas bravader). Suom. Laila Järvinen. WSOY, 1994. ISBN 951-0-19578-2.

Source: original
Горяинов, Александр Павлович

Алекса́ндр Па́влович Горя́инов - Удмурт Республикалэн Президентэзлэн но Правительствоезлэн администрациенызы кивалтӥсь. Вордскемын 7 феврале 1952 аре Куйбышев улосын Большая Глушица ёросын Тамбовка черкогуртын. == Дышетскемез == 1974 аре йылпумъяз Куйбышевысь инженерияя но лэсьтӥськонъя институтэз (специальностез - «Промышленностьын но огшоры улонын лэсьтӥськон»), 1995 аре - Россия Федерацилэн Правительствоез бордысь Калык возёсъя академиез. Кун кивалтонъя магистр луэ. == Ужамез == 1974-1989 - Чупчи механикая заводын (Глаз карын) ремонтъя но лэсьтӥськонъя цехын мастер, промышленностья участокен кивалтӥсь, технолог, цех кивалтӥсьлэн воштӥсез; 1989-1994 - Глаз карысь калык депутатъёслэн кенешсылэн быдэстон комитетэзлэн тӧроезлэн воштӥсез, нырысетӥ воштӥсез, 1994 арысен - тӧро. 1994-1999 - Глаз карысь Администрацилэн йырыз. 1999-2000 - Удмурт Республикаысь Правительстволэн Аппаратэзлэн кивалтӥсез; 2000 аре 20 толсуре Удмурт Республикалэн Президентэзлэн но Правительствоезлэн администрациенызы кивалтӥсе юнматэмын. == Дано пусъёсыз == «За заслуги перед Отечеством» II степенё орденлэн медалез, «За заслуги в проведении Всероссийской переписи населения» нимо медаль. Удмурт Республикаысь Данъян грамота; Удмурт АССР-ысь Вылӥ Кенешлэн Данъян грамотаез; Удмурт Республикаысь Кун Кенешлэн Данъян грамотаез. А. П. Горяинов - Удмурт Республикаысь дано лэсьтӥскись. Нацилэсь дано пусъёссэ сётъянъя Быдӟым Пётр нимо Россиысь мерлыко комиссилэн «Россиысь умоез менеджер» нимо дипломез вань. == Хоббиосыз == Ваньмон дыръя А. П. Горяинов спортэн, уката ик футболэн эшъяське. Футболэз со яратэ пинал дырысен ик, ас вакытаз «Газовик-Газпром» команда понна шудыса, ветеранъёс пӧлын Удмуртилэн чемпионэз вал. Яратэ инкуазез, чорыганэз, пӧйшуранэз. == Семьяез == Кышнояськемын, вань нылыз по пиез. == Чӧлсконъёс == А. П. Горяинов Удмурт республикалэн сайтаз

Source: original
Кызьы улэмед потэ, озьы эн улы

«Кызьы улэмед потэ, озьы эн улы» (ӟуч «Не так живи, как хочется») - ӟуч драматурглэн Александр Островскийлэн куинь ёзо пьесаез («калык драмаез»). Гожтэмын 1854-тӥ арын. Пьесалэн премьераез луиз 1854-тӥ арын 3-тӥ толсуре Пичи театрын. Нырысьсэ печатламын «Москвитянин» журналын 1855-тӥ арын куарусён толэзе. Пьесалэн действиез ортче Мускоын, XVIII даур пумын, Вӧй дыръя. Пуштросэз басьтэмын калык веросъёсысь. Удмурт кылын та пьеса потэмын 1920-тӥ арын Кузон карын. Берыктӥз сое А. Садаков. == Шудӥсь муртъёс == Илья Иванович, узыр купец. Пётр, солэн пиез. Даша, Пётрлэн кышноез. Афимья, соослэн кенаксы. Агафон, мещан покчи уездной городысь. Степанида, солэн кышноез. Вася, пинал купец пи. Спиридоновна, постоял двор кутӥсь. Груша, солэн нылыз. Ерёмка, дуриськись. Яков, ямщик. Иван, пинал медо Пётрлэн корказ. Нылъёс но пиос.

Source: original
Вест-Индия

Вест-Индия (англ. West-Indies, нидерл. West-Indië - «Шунды пуксён пал Индия») - Атлантической океанлэн шунды пуксён палаз Уйпал но Лымшор Америкаос куспын интыяськем шормуӵъёслэн огъя нимзы. Вест-Индие пыро Багама шормуӵъёс, Бадӟым Антильской шормуӵъёс но Пичи Антильской шормуӵъёс. Ваньзы Уйпал Америкалэн люкетэныз лыдъясько. Вест-Индилэн быдӟалаез 244 890 км². Отын ог 42 миллион адями улэ. == Вест-Индиысь кунъёс но улосъёс == Куба Доминикан Республика Гаити Республика Ямайка Пуэрто-Рико ( США) Багама шормуӵъёс Теркс но Кайкос ( Великобритания) Кайман шормуӵъёс ( Великобритания) Американ Виргин шормуӵъёс Британ Виргин шормуӵъёс Ангилья ( Великобритания) Сен-Мартен ( Франция) Сен-Бартельми ( Франция) Синт-Маартен ( Нидерланд) Синт-Эстатиус ( Нидерланд) Саба ( Нидерланд) Сент-Китс но Невис Антигуа но Барбуда Гваделупа ( Франция) Доминика Мартиника ( Франция) Сент-Люсия Сент-Винсент но Гренадин Гренада Барбадос Тринидад но Тобаго Кюрасао ( Нидерланд) Бонайре ( Нидерланд) Аруба ( Нидерланд) Венесуэла (пичи люкетэз)

Source: original
Астрофизика

Астрофизика - ин телоосын, системаосазы но космосын луылӥсь физической явлениосты но химической процессъёсты дышетӥсь астрономилэн люкетэз. Астрофизикае пыртӥсько Югытдуннеысь физической явлениос сярысь информациез поттон амалъёс бордын ужан, та информациез (астрономической эскерылонэнгес) люкан, сое наукаен обработать карон но теориен огъян. Теоретической астрофизика, чакласькись астрофизикаен люкам фактъёсыз огъяку но валэктыку, уже кутэ законъёссэ но амалъёссэ теоретической физикалэсь. Чакласькись астрофизикалэн амалъёсызлэсь герӟоссэс практической астрофизика ӵемысь шуо. Ас историяз чакласькись астрофизикалэн нимаз дисциплинаослы люкиськемез кык тодметъя радъяськиз: эскерон амалъёсъя но эскероно объектъёсъя. Пӧртэм пумо амалъёслы сӥземын сыӵе дисциплинаос: астрофотометрия, астроспектроскопия, астроспектрофотометрия, астрополяриметрия, астроколориметрия, рентген астрономия, гамма-астрономия но мукетъёсыз. Эскероно объектъя висъям дисциплинаослэн примеръёссы луо: Шундылэн физикаез, планетаослэн физиказы, буслыкъёслэн физиказы, кизилиослэн физиказы но мукетъёсыз.

Source: original
16 толсур

16 толсур - арлэн 350-тӥ нуналыз (351-тӥ нунал високосной арын) григорианской календарья. Выль арозь 15 нунал кыле. Али дыре юлиан календарьлэн 3-тӥ толсурезлы огкадь луэ. == Луэм учыръёс == 755 - Ань Лушань азьланьтӥз аслэсьтыз армизэ Чанъань пала. 1431 - Парижын Францилэн коронаез понэмын Генрих VI англи корольлэн йыр вылаз. 1598 - Имджинской ож: Ли Сунсин пазьгиз япон флотэз Норянчжинын. 1761 - Сизьым аръем ож: Пётр Румянцевлэн войскоосыз Кольберг крепостез киултӥзы. 1773 - «Бостонысь чай юон» американ революцилы кутскон сётӥз. 1859 - Данилэн короленыз эстэм камин Фредериксборг замокез сутӥз. 1899 - Италиысь «Милан» футбольной клуб кылдытэмын. 1907 - Быдӟым тӧдьы флот дуннекотыр уянэ шонтэм. 1919 - Глаз карын йылпумъяськиз профсоюзъёслэн утемысь нырысетӥ съездзы. 1942 - Быдӟым Атыкай ож: Удмуртиысь Комсомол нимо 174-тӥ артдивизион Воронеж улосын Гороховка гурт вӧзын ас нырысетӥ ожмаськоназ пыриз. 1966 - Пекинын «Мао Цзэдун цитатник» поттэмын. 1986 - Алма-Атаысь казах егитъёслэн демонстрациенызы Желтоксан кутскиз. 1991 - Казахстан аслаз независимостез сярысь ялӥз. 1992 - Сарапулысь удмурт культурая общество кылдытэмын. 2011 - Казахстанысь Жанаозен карысь пумитъяськись нефтяникъёсты ыбылон, 14 адями виемын. == Вордскизы == 1770 - Людвиг ван Бетховен, тодмо немец композитор. 1775 - Джейн Остин, Англиысь писатель, шунды пуксён пал литературалэн классикез лыдъяське. 1857 - Эдвард Эмерсон Барнард, Америкаысь астроном. 1872 - Антон Иванович Деникин, ӟуч ожйыр, тӧдьы движенилэн ужчиез. 1882 - Золтан Кодай, венгер композитор. 1901 - Николай Фёдорович Ватутин, совето ожйыр, армилэн генералэз, Совето Союзлэн Героез. 1917 - сэр Артур Кларк, Англиысь писатель. 1933 - Пётр Берш, Удмуртиысь инженер-лэсьтӥськись, Ижкарлэн валтӥсь архитекторез 1968-тӥ арысен 1999-тӥ арозь. 1934 - Анатолий Волков, удмурт кылбурчи но журналист. 1944 - Олег Шибанов, Ижысь телерадиожурналист но публицист. 1954 - Наталья Сударикова, Удмуртиысь дышетӥсь но политик, Кун Кенешлэн депутатэз. 1965 - Люза Бадретдинова, удмурт журналист но кылбурчи. 1971 - Пол ван Дайк, Германиысь крезьчи, ди-джей. == Кулӥзы == 1847 - Алексей Венецианов, ӟуч художник. 1859 - Вильгельм Гримм, немец филолог. 1898 - Павел Третьяков, ӟуч меценат но филантроп, Третьяковской галереялэн инъясез. 1977 - Ристо Ярва, финн режиссёр. 2009 - Егор Гайдар, Россиысь экономист но политик.

Source: original
4 куарусён

4 куарусён - арлэн 247-тӥ нуналыз (248-тӥ нунал високосной арын) григорианской календарья. Выль арозь 118 нунал кыле. Али дыре юлиан календарьлэн 22-тӥ гудырикошконэзлы огкадь луэ. == Праздникъёс == Тхэквондолэн калыккуспо нуналыз == Луэм учыръёс == 476 - варваръёслэн тӧрозы Одоакр рим императорез Августулэз сэрпалтӥз, Шунды пуксён пал Рим империлэсь историзэ йылпумъяса. 1479 - ньыль ар ӵоже Португалилы пумит нюръяськон бере Испания басьтӥз Канар шормуӵъёсты. 1781 - 44 испан улӥсь Калифорниын Лос-Анджелес карез инъяз. 1870 - Наполеон III-ез сэрпалтон, Куинетӥ республика ялэмын. 1913 - Борис Вилькицкийлэн экспедициез Уйпал Музъемез усьтӥз. 1925 - Удмурт областьысь аптекаосъя кивалтонни кылдытэмын. 1932 - Украинаын Горд профессуралэн институтэз кылдытэмын. 1942 - «Красноармейская правда» газетын А. Твардовскийлэсь «Василий Тёркинзэ» публикация кутскиз. 1975 - «Что? Где? Когда?» шудон телеэфире нырысьсэ потӥз. 1998 - Ларри Пейдж но Сергей Брин Google компаниез инъязы. 1999 - Дагестанысь Буйнакскын пуштон луэмен трос квартираосын улон юрт ӧжытак куашказ. == Вордскизы == 1596 - Константин Гюйгенс, Нидерландысь кылбурчи, тодосчи но композитор. 1791 - Ян Пресл, Богемиысь инкуазь тодӥсь. 1917 - Георгий Тихонов, Удмуртиысь инженер-электрик, Быдӟым Атыкай оже пыриськись. 1934 - Эдуард Хиль, эстрадной кырӟась (баритон), РСФСР-ысь калык артист. 1938 Вячеслав Фатеев, кырӟась, Удмуртиысь калык артист. Маргарита Суворова, кырӟась, Удмуртиысь калык артист. 1981 - Бейонсе, американ R&B-кырӟась, эктӥсь, крезьгур продюсер но актриса. == Кулӥзы == 1784 - Цезарь Франсуа Кассини, Франциысь астроном но геодезист. 1907 - Эдвард Григ, Норвегиысь композитор, дирижёр, пианист. 2002 - Семён Перевощиков, удмурт кылбурчи но берыктӥсь, журналист.

Source: original
Тартуысь шудонлэн музеез

Шудонлэн музеез (эст. Tartu Mänguasjamuuseum) - Тартуысь музей. == Музейлэн историез == XIX даурлэн кутсконаз музейлэн юртаз интыяськиз школа, отын тросгес ремесленникъёслэн нылпиоссы дышетскизы. 1829-тӥ арын музейлэн кузёез потӥз, сое выльдӥзы-тупатъязы. XIX даурлэн пумаз - XX даурлэн кутсконаз юртын кӧня ке висъетъёс лэсьтэмын вал, котыраз мукет юртъеръёс пуктӥзы, но бергес соос сэрттэмын вал. XX даурын со юрт улон коркалы пӧрмытэмын вал, но одӥг вошъяськисьтэм кузёез солэн ӧй вал. 1994-тӥ арын Тартуысь кивалтӥсьёс малпазы отын шудонлэсь музейзэ усьтыны. Музей усьтӥськиз 1994-тӥ арын куартолэзе. 2002-тӥ-2003-тӥ аръёсы юрт быдэсак тупатэмын вал. 2004-тӥ арысен музей интыяське карлэн вашкала люкетаз Лутсу урамын, музейлэн комплексаз пыро XVIII-XIX дауръёсысь 4 юртъёс. 2010-тӥ арысен - Театр юрт но. == Музейлэн коллекциез == Музейлэн коллекциез бадӟым, отын возисько 6000-лэсь уно шудонъёс но мунёос. Соос ваньзы йӧскалык эстон стилья люкамын. Возьматэмын чеберлыко мунёос, пӧртэм кунъёсысь кузьымъёс-сувениръёс, озьы ик финн-угор шудонъёс. == Чӧлсконъёс == Шудонлэн музеез: туспустэмъёс Шудонлэн музеез

Source: original
Хемипилия

Хемипилия (лат. Hemipilia) - Орхидной будосъёс (Orchidaceae) семьяысь Азилэн сяськаё будос. Дуннеын тодмо ог 18 пӧртэм. == Видъёс == Hemipilia amesiana Schltr., Repert. Spec. Nov. Regni Veg. Beih. 4: 41 (1919). Hemipilia bidupensis Aver., Lindleyana 14: 222 (1999). Hemipilia bulleyi Rolfe, Notes Roy. Bot. Gard. Edinburgh 8: 27 (1913). Hemipilia calophylla C.S.P.Parish & Rchb.f., J. Bot. 12: 197 (1874). Hemipilia cordifolia Lindl., Gen. Sp. Orchid. Pl.: 296 (1835). Hemipilia crassicalcarata S.S.Chien, Contr. Biol. Lab. Sci. Soc. China, Bot. Ser. 6: 80 (1931). Hemipilia cuneata Schltr., Repert. Spec. Nov. Regni Veg. 9: 21 (1910). Hemipilia discolor Aver. & Averyanova, Komarovia 4: 21 (2006). Hemipilia flabellata Bureau & Franch., J. Bot. (Morot) 5: 152 (1891). Hemipilia forrestii Rolfe, Notes Roy. Bot. Gard. Edinburgh 8: 27 (1913). Hemipilia henryi Rolfe, Bull. Misc. Inform. Kew 1896: 203 (1896). Hemipilia kwangsiensis Tang & F.T.Wang ex K.Y.Lang, Guihaia 18: 7 (1998). Hemipilia limprichtii Schltr., Repert. Spec. Nov. Regni Veg. Beih. 12: 331 (1922). Hemipilia quinquangularis Tang & F.T.Wang, Acta Phytotax. Sin. 1: 60 (1951). Hemipilia sikangensis Tang & F.T.Wang, Acta Phytotax. Sin. 1: 60 (1951). Hemipilia silvatica Kraenzl., Repert. Spec. Nov. Regni Veg. 17: 110 (1921). Hemipilia silvestrii Pamp., Nuovo Giorn. Bot. Ital., n.s., 22: 271 (1915). Hemipilia yunnanensis Schltr., Repert. Spec. Nov. Regni Veg. 9: 22 (1910).

Source: original
Linux

Linux (Лӥ́нукс) - Linux шорсюлэм вылын инъяськем Unix-выллем ватымтэ инъет кодэн операци сӧзнэтъёслэн улӥзы. Тужгес но тодмоосыз: Ubuntu, Debian, Fedora. Дистрибутивъёс пушкы пыро шорсюлэмзы но, юрттӥсь сӧзнэт возёнлыксы но библиотекаоссы но, троссэ GNU Проект сётэ. Тросэз дистрибутивъёс нимазы «Linux» кылэз куто, нош Free Software Foundation GNU возёнлыксылэсь кулэлыксэ пусйыса «GNU/Linux» шуыса ниматылэ.

Source: original